তিনি বলেছেন, ‘আমি আশাবাদী মানুষ। ইসিবি আমাদের নিরাপত্তার বিষয়টি নিশ্চিত করেছে। এরপরও বাংলাদেশে সফরে না যাওয়ার কিছু নেই। যদিও সফরের ব্যাপারে সিদ্ধান্ত নেওয়াটা আমার জন্য কঠিনই ছিল। কারণ, পরিবারের সদস্য ও বন্ধুবান্ধবরা আমাকে কেবল ক্রিকেট খেলার জন্য জীবনের ঝুঁকি নিতে বারণ করছিল। তবে আমি বাংলাদেশ সফরের ব্যাপারে ইসিবিকে ইতিবাচক সিদ্ধান্ত জানিয়ে দিয়েছি।’ তিনটি ওয়ানডে ও দুটি টেস্ট খেলতে চলতি মাসের ৩০ তারিখে বাংলাদেশে পৌঁছানোর কথা ইংল্যান্ড জাতীয় ক্রিকেট দলের। সফরে স্টুয়ার্ট ব্রড যদি দুটি টেস্টেই মাঠে নামেন তাহলে ব্যক্তিগত একটি মাইলফলকও সঙ্গী এবে এই ইংলিশ পেসারের। ক্যারিয়ারের শততম টেস্ট খেলার গৌরবটি বাংলাদেশের মাটিতেই অর্জন করবেন ব্রড।